Јуче, 11.04.2019. у Скупштинској сали општине Топола , у оквиру Пројекта који финансира УНОПС - “Регулацијa за економски развој радне зоне 4 у Тополи” у току одржавања Раног увида за ПДР за урбанистичке подцелине „К1“ и „К2“ у насељу Топола одржан је Састанак са инвеститорима и осталим релевантним стејкхолдерима о концептуалном оквиру просторног развоја обухвата плана.

Састанку су присуствовали: представници УНОПС-а, руководство Општине Топола, представници фирме „ИНФОПЛАН“ - обрађивач плана, представници Јавних предузећа, „Путеви Србије“ из Београда, „Србијагас“ и „Телеком“ из Крагујевца, ЕПС дистрибуција и ЈКСП „Топола“ из Тополе, заинтересовани грађани и инвеститори са подручја обухваћеног планом, стручне службе Општинске управе општине Тополе које учествују у реализацији Пројекта и Плана.

Обухват ПДР за урбанистичке подцелине „К1“ и „К2“ се налази на јужној страни насељеног места Топола – потез Метеризе, уз државни пут II-А реда бр. 152. Сврха састанка је била да се сва заинтересована лица информишу о планираним интервенцијама , намени простора и потенцијалима и ограничењима улагања на простору обухвата ПДР-а. Циљ састанка је пре свега био дијалогу представника Јавних предузећа, обрађивача плана и заинтересованих лица који имају предузећа или куће и земљиште у обухвату плана. Кроз дијалог су дефинисани проблеми инфраструктурне оремљености подручја, дефинисани постојећи капацитети и отворена питања према захтевима и потребама потенцијалних инвеститора. Сврха оваквог приступа је да се у току Раног јавног увида у радни материл Планског документа дефинишу евентуални проблеми , и дају смернице за њихово решавање, како би даљи ток израде и усвајања Плана детаљне регулације могао да тече пројектованом динамиком.

Рани јавни увид за ПДР за урбанистичке подцелине „К1“ и „К2“ у насељу Топола траје до 23.04.2019. после чега ће обрађивачи плана припремити Нацрт планског документа.